Dan Șucu nu își pierde speranța! Ce a spus despre Cătălin Cîrjan: "Poate arăta mult mai mult decât a arătat până acum!"
Rapid l-a adus în vara anului trecut pe Cătălin Cîrjan, sub formă de împrumut de la Arsenal. Tânărul jucător nu a reușit să se impună în primul "11" al giuleștenilor.
Se pare totuși că Dan Șucu nu și-a pierdut speranța. Acționarul majoritar al echipei de pe locul 2 în Liga 1 crede în continuare în potențialul lui Cîrjan.
"Poate arăta mult mai mult decât a arătat până acum!"
"Dacă există vreunul care a confirmat mai puţin, cred că are legătură doar cu faptul că sunt 11 jucători, că nu ai 16 jucători în teren. Sunt convins că inclusiv Cîrjan poate arăta mult mai mult decât a arătat până acum, dar nu a avut încă posibilitatea de a o face, dar sunt convins că poate mult mai mult", a declarat Dan Șucu, pentru cei de la Fanatik.
Cîrjan a bifat pentru Rapid până acum 18 apariții și a furnizat o singură pasă decisivă.